  Анжелика Тихонова корреспондент 24-тӥ южтолэзьлы Удмуртиын коронавирус инфекциен черлан 80 выль учыръёсты пусйизы. Висьыны усемъёс пӧлын 14 аресозь сизьым пиналъёс но 65 арессэс ортчем 25 адямиос. Со сярысь элькунысь оперативной штаб ивортӥз. Диагноззы Ижкарын 26 улӥсьёслэн зэмаз, Глазкарын, Эгра ёросын – быдэн тямыс, Дэбес ёросын – куать, Ува ёросын – вить, Вотка, Яр ёросъёсын – быдэн ньыль, Кез, Балезино, Красногорск ёросъёсын – быдэн куинь, Юкаменск, Сьӧлта, Кизнер, Глаз ёросъёсын – быдэн кык, Можгаын, Сюмси ёросын – быдэн одӥг. 76 адями висёнэз вормиз. Одӥг адями кулӥз: кышномуртлы 86 арес вал Туннэ нуналлы Удмуртиын выль коронавирус инфекциен черлан 30 сюрс 184 учыр лабораториосын зэматэмын. 26 сюрс 762 адями йӧназ, 371 мурт кулӥз. Та дыре 107 висисьёслэн тазалыксы секыт лыдъяське. Элькунын выль коронавирус инфекцилы 946 сюрс 71 эскеронъёс ортчытӥзы, берло нуналскын – 2 сюрс 16. 22-тӥ южтолэзьлы Удмуртиын 41 сюрс 812 адями коронавируслэсь прививка пуктӥз, со пӧлысь 27 сюрс 317-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  